ભારતમાં બેકારીની સમસ્યાનું નિરાકરણ કરવા, લાખો લોકોને રોજી- રોટી મળી શકે એવી પરિસ્થિતિનું નિર્માણ કરવા માટે ભારત સરકારે ગ્રામ્ય વિસ્તારોની અર્થ -વ્યવવસ્થામાં મૂડી રોકાણ કરવું જોઈએ તેમજ ગામડાઓમાં ઉદ્યોગો સ્થાપવા જોઈએ. ભારતે નવી નોકરીઓ ઊભી કરવામાટે મેન્યુફેકચરિંગ ક્ષેત્રમાં લક્ષ કેન્દ્રિત કરવું જોઈએ. આર્ટિફિશિયલ ઈન્ટેલિજન્સથી રોજગારના ક્ષેત્રમાં કોઈ વ્યાપક પ્રભાવ પડી શકવાનો નથી. એને કારણે કોઈ લાભ થવાનો નથી. નરેન્દ્ર મોદીની સરકારે દેશમાં નોકરી- રોજગાર ઊભો કરવામાટે અનેક યોજનાઓ બનાવી ,પણ એનાથી પૂરતો લાભ થયો નથી. જાણીતા નોબેલ એવોર્ડ- વિજેતા ઈકોનોમિસ્ટ પોલ ક્રુગમેને તાજેતરમાં ભારતની અર્થ- વ્યવસ્થા અંગે પોતાનો ઉપરોકત અભિપ્રય આપીને કેટલાક સૂચનો પણ કર્યા હતા.